ອາລກາຍດາ ຢູ່ເບື້ອງຫຼັງ ການວາງລະເບີດ ທີ່ Morocco
ລັດຖະມົນຕີ Morocco ທ່ານນຶ່ງກ່າວວ່າ ພວກກໍ່ການຮ້າຍ ອາລກາຍດາ ເປັນຜູ້ຢູ່ເບື້ອງຫຼັງ ການວາງລະເບີດ
ລັດຖະມົນຕີກະຊວງພາຍໃນ ຂອງ Morocco ຫຼືມາຣົກ ກ່າວວ່າ ເປັນທີ່ປາກົດວ່າເຫດລະເບີດ ທີ່ເຮັດໃຫ້ມີຜູ້ເສຍ ຊີວິດ 16 ຄົນ ຢູ່ທີ່ຈະຕຸລັດປະວັດສາດແຫ່ງນຶ່ງໃນເມືອງ Marrakech ນັ້ນ ແມ່ນເປັນນໍ້າຂອງກຸ່ມກໍ່ການຮ້າຍອາລ ກາຍດາ ທ່ານ Taieb Cherkaoui ກ່າວຕໍ່ພວກນັກຂ່າວໃນຕອນ ແລງຂອງມື້ວັນສຸກວານນີ້ວ່າລະເບີດທີ່ວ່ານີ້ໄດ້ບີບຄະນວນ ຈາກໄລຍະໄກ ໃນວິທີຊຶ່ງຕາມປົກກະຕິແລ້ວໃຊ້ກັນໂດຍກຸ່ມ ກໍ່ການຮ້າຍ ເຫດລະເບີດໄດ້ສ້າງຄວາມເສຍຫາຍໃຫ້ແກ່ດ້ານໜ້າອາຄານ 2 ຊັ້ນຂອງຮ້ານກາເຟທີ່ຈະຕຸລັດ Jamaa el-Fna ທີ່ແອ ອັດໄປດ້ວຍພວກນັກທ່ອງທ່ຽວ ໃນເຂດໃຈກາງຂອງເມືອງ Marrakech ເຈົ້າໜ້າທີ່ເວົ້າວ່າມີຊາວຕ່າງປະເທດຢ່າງ ນ້ອຍ 10 ຄົນຮວມຢູ່ໃນຈຳນວນພວກທີ່ເສຍຊີວິດ ຫຼາຍໆຄົນແມ່ນເປັນຊາວຝຣັ່ງ ປະເທດມາຣົກ ໄດ້ຖືກໂຈມຕີໂດຍພວກມຸສລິມຫົວຮຸນແຮງເປັນລຳດັບມາແຕ່ປີ 2003 ທີ່ ເຮັດໃຫ້ມີຜູ້ເສຍຊີວິດ 45 ຄົນຮວມທັງການໂຈມຕີສະລະຊີບ 12 ຄັ້ງ